ԵՐԵՎԱՆ.— Էրեբունին հիմնադրվել է 2750 տարի առաջ, իսկ 6000 տարի առաջ այստեղ ապրելիս են եղել քարե դարի, բրոնզե դարի մարդիկ: Այդ դարերի հետաքրքիր նմուշները հայտնաբերվել են ներկայիս Սպանդարյանի հրապարակի, «Մոսկվա» կինոթատրոնի, Աբովյան փողոցի, Ծիծեռնակաբերդի տեղերում: Էրեբունու պեղումներից ևս հետաքրքիր զարդեր են գտնվել, որմնանկարներ, արվեստի գործեր: Բերդը կապված է եղել Տուշպա քաղաքի (Վանի) հետ: Մենուայի 70 կիլոմետրանոց ջրանցքը ջուր է հասցրել Տուշպային: Ոչ հեռավոր անցյալի իմ «օբյեկտներից» շատերը հիմա չկան, փոխարինվել են նոր «օբյեկտներով»: